《松风阁追次莫东川韵二首 其一》
明代·邵宝

倚天松不受风摇，白鹤回翔似有招。何处客来忘此阁，故人诗在忆同朝。

采苓每带云双屐，供石时添水一瓢。莫道山中无语者，老僧送罢又逢樵。

作者简介：邵宝（1460-1527）字国宝，号二泉，江苏无锡人，成化二十年（1484）进士，历为江西提学副使，官至南京礼部尚书，谥文庄。文典重和雅，诗清和淡薄。著有《简端二馀》《慧山记》《容春堂集》等。